open-index/open-wikipedia-markdown huggingface dataset:
Braveheart

***Braveheart*** merupakan sebuah filem aksi bersejarah tahun 1995 produksi Icon Productions untuk Paramount Pictures dan 20th Century Fox. Ia diarahkan oleh Mel Gibson yang juga membintangi filem ini sebagai pelakon utama iaitu William Wallace, seorang tokoh Scotland yang penuh lagenda dengan perjuangannya ketika melibatkan diri alam Perang Kemerdekaan Scotland Pertama dengan menentang Edward I dari England (dilakonkan dilakonkan oleh Patrick McGoohan) dan bersubahat dengan menantu Edward, Puteri Isabelle (dilakonkan oleh Sophie Marceau) dan penuntut ke atas takhta Scotland, Robert the Bruce (dilakonkan oleh Angus Macfadyen).

Filem ini telah memenangi lima Anugerah Akademi termasuk Filem Terbaik dan Pengarah Terbaik pada tahun berikutnya.

## Barisan pelakon

* Mel Gibson sebagai William Wallace
:* Jamie Robinson sebagai William Wallace ketika muda
* Sophie Marceau sebagai Puteri Isabelle dari Perancis
* Angus Macfadyen sebagai Robert the Bruce
* Patrick McGoohan sebagai Raja Edward "Longshanks"
* Catherine McCormack sebagai Murron MacClannough-Wallace
:* Mhairi Calvey sebagai young Murron
* Brendan Gleeson sebagai Hamish
:* Andrew Weir sebagai Hamish ketika muda
* Peter Hanly sebagai Putera Edward
* James Cosmo sebagai Campbell
* David O'Hara sebagai Stephen dari Ireland
* Ian Bannen sebagai ayah Bruce
* Seán McGinley sebagai MacClannough
* Brian Cox as Argyle Wallace
* Sean Lawlor sebagai Malcolm Wallace
* Sandy Nelson sebagai John Wallace
* Stephen Billington sebagai Phillip
* John Kavanagh sebagai Craig
* Alun Armstrong sebagai Mornay
* John Murtagh sebagai Lochlan
* Tommy Flanagan sebagai Morrison
* Donal Gibson sebagai Stewart
* Jeanne Marine sebagai Nicolette
* Michael Byrne sebagai Smythe
* Malcolm Tierney sebagai Magistrate
* Bernard Horsfall sebagai Balliol
* Peter Mullan
* Gerard McSorley sebagai Cheltham (watak gantian Hugh de Cressingham)
* Richard Leaf sebagai Gabenor York
* Mark Lees
* Tam White sebagai MacGregor
* Jimmy Chisholm sebagai Faudron
* David Gant

## Rujukan

## Pautan luar
* 
* 
* 
* 
* ''Braveheart'' at Metacritic
* Roger Ebert's review of Braveheart
* Gary R. Dobson's review of Braveheart (also lays emphasis on historical accuracy)
Isabella dari Perancis

**Isabella dari Perancis** (sekitar 1295 – 22 Ogos, 1358), kadang kala digambarkan sebagai **Serigala Jadian dari Perancis**,  merupakan seorang permaisuri kepada Edward II dari England dan ibu kepada Edward III. Beliau merupakan anak termuda dan satu-satunya anak perempuan yang hidup bagi Philip IV dari Perancis dan Joan I dari Navarre.

### Perkahwinan
Ketika masih bayi, Isabella dijanjikan untuk dikahwinkan oleh bapanya kepada Raja Edward II dari England; bertujuan bagi menyelesaikan pertikaian antara Perancis dan England berkenaan milik England ke atas Gascony dan tuntutan ke atas Anjou, Normandy dan Aquitaine. Pope Boniface VIII telah menggalakkan perkahwinan tersebut seawal 1298 tetapi telah dilewatkan oleh tawar menawar mengenai syarat kontrak perkahwinan. Raja Inggeris, Edward I, turut cuba membatalkan pertunangan tersebut beberapa kali. Hanya selepas kematiannya, pada 1307, barulah perkahwinan tersebut berlaku. 

Bakal suami Isabella, Raja Edward II yang baru, kelihatan sebagai raja Plantagenet yang sempurna. Dia tinggi, seperti ahli sukan, dan popular pada awal pemerintahannya. Isabella dan Edward dikahwinkan di Boulogne-sur-Mer pada 25 Januari 1308. 

Pada masa perkahwinannya, Isabella kemungkinannya sekitar dua belas tahun dan digambarkan oleh Geoffrey dari Paris sebagai "*tercantik antara yang cantik... dalam jajahan takluk sekiranya tidak di seluruh Eropah.*" Perkataan ini mungkin bukan sekadar mewakili kesopanan dan pujian piwaian di raja oleh seorang pengarang, oleh kerana bapa Isabella dan saudara lelakinya digambarkan sebagai amat kacak dalam penulisan sejarah. Isabella dikatakan menyerupai bapanya, dan bukan ibunya, ratu *regnant* dari Navarre, wanita gempal dengan kulik agak gelap. Ini menunjukkan bahawa Isabella adalah langsing dan berkulit putih.

## Lihat juga
* Perang Seratus Tahun
* Geoffrey le Baker
* Vita Edwardi Secundi

## Nota


## Sumber
* Blackley, F.D. *Isabella of France, Queen of England 1308-1358, and the Late Medieval Cult of the Dead*. (Canadian Journal of History)
* Doherty, P.C. *Isabella and the Strange Death of Edward II*, 2003
* McKisack, May. *The Fourteenth Century 1307-1399*, 1959.
* Woods, Charles T. *Queens, Queans and Kingship*, appears in *Joan of Arc and Richard III: Sex, Saints and Government in the Middle Ages*, 1988.
* Weir, Alison. *Queen Isabella:Treachery, Adultery, and Murder in Medieval England*, Balantine Books, 2005.

## Pautan luar
* Heidi Murphy Isabella of France  (1295-1358), Britannia biographical series

|-

|-
Kampung Ambika

**Kampung Ambika** merupakan sebuah kampung yang terletak di Ayer Tawar, Manjung, Perak Darul Ridzuan.Pada asalnya ia merupakan sebuah ladang yang telah difragmentasikan pada tahun 1970. Semasa ladang ini dijual kepada pekebun kecil yang kebanyakannya kaum Cina, hanya terdapat sebanyak 13 keluarga India.Encik P.Uthuracham Kini berlaku banyak perubahan di mana wujudnya banyak perumahan sekitar kampung asal . Kependudukannya masih kekal majoriti kaum India. dan diikuti oleh kaum cina.Perlu dilakukan perubahan untuk menyatukan masyarakat kampung ambika. Kependudukannya merupakan komuniti tertutup.
Kampung Baru Ayer Tawar

**Kampung Baru Ayer Tawar** merupakan sebuah kampung yang terletak di Ayer Tawar daerah Manjung, Perak Darul Ridzuan.
Masjid Lahamul Jaliah

**Masjid Lahamul Jaliah** merupakan sebuah masjid yang terletak di Ayer Tawar, Manjung, Perak Darul Ridzuan.
Masjid Abbasiah

Masjid **Abbasiah** merupakan sebuah masjid yang terletak di Kampung Sungai Nipah Baroh, Bagan Datoh, Perak Darul Ridzuan.
 
## Alamat
:*Masjid Abbasiah*, Kampung Sungai Nipah Baroh 36100 Bagan Datoh Perak
 
## Sejarah
*Masjid Abbasiah* digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu
 
## Pentadbiran
Imam 1 yang bertugas di Masjid Abbasiah adalah Mahmud B. Abdullah. *Masjid Abbasiah* memiliki No Daftar: MY-08-HP-00195.
 
## Rujukan

 
## Pautan luar
* Bahagian Pengurusan Masjid Perak 
* Senarai Masjid Seluruh Malaysia
Kepelbagaian bio di New Zealand

Oleh kerana lamanya pemencilan daripada dunia dan biogeografi pulaunya, New Zealand mempunyai flora dan fauna yang luar biasa, diturunkan dari hidupan liar Gondwanan atau semenjak ia sampai dengan terbang, berenang atau dibawa merentasi laut. Lebih kurang 80% daripada flora New Zealand adalah endemik, termasuklah 65 genera endemik . Dua jenis hutan yang utama adalah mereka yang didominasi oleh podokarp dan/atau kauri, dan di dalam iklim yang lebih sejuk akan memberikan jenis southern beech. Jenis tumbuh-tumbuhan di New Zealand adalah padang rumput jenis tussock dan rumput yang lain, biasanya di kawasan-kawasan sub-alpine, dan tumbuhan renek rendah di antara hutan dan padang rumput.

Sehinggakan tibanya manusia, didapati 80% daripada daratan New Zealand dipenuhi dengan hutan. Sehingga tahun 2006 ia difikirkan bahawa di sana tidak terdapat mamalia bukan marin, dengan mengenepikan tiga spesies kelawar (satu sekarang sudah pupus). Walau bagaimanapun pada tahun 2006 ahli sains telah menjumpai tulang belulang yang dipercayai milik haiwan daratan bersaiz tikus yang sudah lama pupus di wilayah Otago di Pulau Selatan. Satu julat kepelbagaian megafauna yang mendiami hutan New Zealand, termasuklah Burung moa yang tidak boleh terbang (pupus sekarang), empat spesies kiwi, kakapo dan takahē, semuanya diancam oleh tindakan manusia. Burung yang unik yang boleh terbang termasuklah Burung helang Haast, yang menjadi burung mangsa terbesar di dunia (pupus sekarang), dan kākā dan kakaktua kea. Reptilia wujud di New Zealand termasuklah mengkarung, cicak dan fosil hidup tuatara. Di situ terdapat empat jenis katak purba. Walaupun demikian negara ini bebas daripada spesies ular dan binatang beracun kecuali satu spesies labah-labah beracun yang dikenali sebagai katipo, yang amat jarang dan dihadkan kepada kawasan-kawasan pesisir. Di sana juga terdapat banyak spesies serangga, termasuklah weta, satu spesies yang boleh membesar sebesar rumah tikus dan ia merupakan serangga yang paling banyak di dunia. 

New Zealand telah mengalami satu, termasuklah moa, huia, burung hantu ketawa dan wren tanpa sayap, yang telah memenuhi peranan-peranan di tempat lain yang dipenuhi sepenuhnya oleh tikus-tikus ). Ini adalah disebabkan aktiviti manusia seperti memburu, aktiviti-aktiviti manusia seperti memburu, dan tekanan seperti memperkenalkan binatang feral, seperti wesel, stoat, kucing, kambing, kancil dan musang. Lima spesies tumbuhan vaskular sekarang dipercayai pupus, termasuklah Adam's mistletoe dan satu spesies forget-me-not.

New Zealand sudah mengetuai dunia mengenai projek pengekalan pulau, di mana pulau-pulau pesisir adalah bersih daripada mamalia perosak dan spesies tempatan di[erkenalkan kembali. Beberapa pulau yang terletak di tiga pulau utama adalah hidupan liar simpanan di mana haiwan perosak biasa seperti musang dan tikus rodent telah dihapuskan untuk membenarkan spesies di dalam bahaya ke pulau-pulau. Pembangunan yang lebih terkini adalah pulau ekologi tanah besar.

## Rujukan
Geografi Australia

Daratan Australia yang seluas 7,686,850 kilometer persegi (2,967,909 batu persegi) terletak  di Plat Indo-Australia. Dikelilingi oleh Lautan-lautan Hindi, Selatan dan Pasifik, Australia dipisahkan daripada Asia oleh Laut Arafura dan Laut Timor. Panjangnya garis pinggir laut Australia 25,760&nbsp;kilometer (16,007&nbsp;batu). Negara ini menuntut Zon Ekonomi Eksklusif yang luas, sebanyak 8,148,250 kilometer persegi (3,146,057 batu persegi). Zon ini tidak termasuk Wilayah Antartik Australia.

Terumbu Sawar Besar, terumbu karang yang terbesar di dunia, terletak tidak jauh dari pantai timur laut Australia dan terbentang melebihi 2,000&nbsp;kilometer (1,250 batu). Gunung Augustus, monolit yang terbesar di dunia, terletak di Australia Barat. Dengan tingginya sebanyak 2,228 meter  (7,310 kaki), Gunung Kosciuszko di Banjaran Bahagi Besar adalah gunung yang tertinggi di tanah besar Australia, walaupun Puncak Mawson di Pulau Heard, sebuah wilayah terpencil Australia, adalah lebih tinggi. Tingginya 2,745&nbsp;meter (9,006&nbsp;kaki).

Sebahagian besar Australia terdiri daripada gurun dan tanah separa gersang. Australia adalah benua terkering yang didiami manusia, serta benua yang paling datar, dan mempunyai tanih-tanih yang tertua serta yang paling kurang subur. Hanya sudut-sudut tenggara dan barat daya benua ini mempunyai iklim yang sederhana. Sebahagian besar penduduknya tinggal di sepanjang garis pinggir laut tenggara yang beriklim sederhana. Bahagian utara negara ini yang beriklim tropika mempunyai tumbuh-tumbuhan yang terdiri daripada hutan hujan, hutang jarang, padang rumput, paya bakau, serta gurun. Iklimnya amat dipengaruhi oleh arus-arus lautan, termasuk pengayunan selatan El Niño, yang berhubung kait dengan kemarau berkala, dan sistem tekanan rendah tropika bermusim yang mengakibatkan siklon di Australia utara.
Auckland

**Auckland** (bahasa Māori: **Tāmaki Makaurau**) ialah bandar raya yang terbesar dan paling banyak penduduk di New Zealand. Penduduknya berjumlah 1,241,800 orang yang merangkumi 31% jumlah penduduk negara itu.

Kota kosmopolitan ini tidak sahaja merupakan kota kelima terbesar di Oceania tetapi juga menempatkan masyarakat Polinesia paling ramai di dunia.

## Sejarah
Ia mula diduduki para pelayar Māori pada sekitar 1350 dengan nama setempat diberi iaitu ** yang bermaksud "Tāmaki didambakan ramai" (*Tāmaki desired by many*) kerana kekayaan hasil buminya; *tāmaki* pula bermaksud "petanda". Sebanyak 20,000 orang penduduki mendiami kawasan ini sebelum tibanya orang Eropah ke Pulau Utara; namun peperangan antara suku disebabkan perkenalan teknologi senapang lantak moden oleh pelayar Eropah pada abad ke-19 merebak termasuk kawasan ini menyebabkan penyusutan kependudukan secara ketara sebelum orang Eropah mula bertapak di sini.

Perjanjian Waitangi ditandatangani di pelabuhan Manukau barat daya Tāmaki Makaurau pada 20 Mac 1840. Pelabuhan Waitematā dihadiahkan pembesar Te Kawau kepada William Hobson untuk membentuk pusat pentadbiran yang baru dari Russell (Okiato). Ibu kota yang baru ini dinamakan Auckland sempena George Eden, Earl Auckland yang pada ketika itu Wizurai India. Auckland ditubuhkan pada 18 September 1840; ia dirasmikan sebagai ibukota jajahan New Zealand pada 1841

Auckland digantikan oleh Wellington sebagai ibukota rasmi New Zealand pada 1865.

## Geografi
Auckland terletak di suatu tanah genting. Titik paling sempit tanah ini antara teteluk Mangere dan Sungai Tamaki.

### Iklim
Pengelasan iklim Köppen mengelaskan iklim ia jenis iklim lautan (*Cfb*) manakala National Institute of Water and Atmospheric Research mengelaskan ia sebagai kawasan subtropik dengan musim panas sederhana dan musim sejuk yang lembap.

## Galeri


Auckland skyline (24045221962).jpg|Bangunan pencakar langit yang terdapat di Auckland
DowntownAucklandNight.jpg|Bandar raya Auckland pada waktu malam


## Rujukan

## Pautan luar
* Laman rasmi ibukota
* Auckland travel guide – NewZealand.com
* Auckland - Te Ara the Encyclopedia of New Zealand
Ekonomi Australia

Australia mempunyai ekonomi campuran gaya barat yang kaya, dengan KDNK per kapita yang lebih tinggi sedikit daripada United Kingdom, Jerman dan Perancis dari segi pariti kuasa beli. Negara ini ditempatkan ketiga dalam Indeks Pembangunan Manusia 2005 oleh Pertubuhan Bangsa-Bangsa Bersatu, dan keenam dalam indeks kualiti hidup sedunia 2005 oleh *[[The Economist]]*. Pada tahun-tahun kebelakangan ini, ekonomi Australia telah mudah pulih ketika menghadapi kemerosotan ekonomi sejagat. Kenaikan keluaran di dalam ekonomi dalam negara berupaya mengimbangi kemerosotan sejagat, dan keyakinan perniagaan dan pengguna masih tegap. Isu-isu terkini yang membimbangkan sesetengah ahli ekonomi adalah defisit akaun semasa yang tinggi serta tahap-tahap hutang asing bersih yang dipinjam oleh sektor swasta.

Pada dekad 1980-an, pentadbiran Hawke memulakan proses pembaharuan ekonomi melalui pengapungan dolar Australia pada tahun 1983, serta pembatalan kawal selia sistem kewangan. Sejak tahun 1996, kerajaan Howard telah meneruskan proses pembaharuan mikroekonomi, termasuk pembatalan kawal selia separa pasaran buruh dan penswastaan perniagaan-perniagaan milik kerajaan, khususnya industri telekomunikasi. Pembaharuan sistem cukai tak langsung yang cukup besar dilaksanakan pada Julai 2000, dengan pengenalan 10% Cukai Barangan and Perkhidmatan yang dapat mengurangkan sedikit pergantungan kepada cukai pendapatan perseorangan dan cukai pendapatan syarikat yang masih mencirikan sistem cukai Australia.

Ekonomi Australia tidak pernah mengalami kemelesetan sejak awal dekad 1990-an. Pada Julai 2006, kadar pengangguran adalah 4.8%, dengan 10,223,300 orang bekerja. Sektor perkhidmatan dalam ekonomi, termasuk pelancongan, pendidikan, dan perkhidmatan kewangan, terdiri daripada 69% KDNK. Pertanian dan sumber alam terdiri daripada 3% dan 5% KDNK tetapi merupakan antara sebab prestasi eksport Australia yang kukuh. Pasaran-pasaran eksport Australia yang terbesar termasuk Jepun, China, Amerika Syarikat, Korea Selatan, dan New Zealand. 

Secara tradisi, ketiadaan industri pengeluaran berorientasi eksport telah dianggap sebagai suatu kelemahan utama ekonomi Australia. Baru-baru ini, kenaikan harga-harga komoditi eksport Australia dan pertumbuhan pelancongan telah mengurangkan kritikan itu pada setakat tertentu. Walau bagaimanapun, Australia telah mencapai defisit akaun semasa yang ketiga terbesar di dunia secara mutlak (melebihi 7% KDNK secara perbandingan). Ini telah dianggap menyusahkan oleh sesetengah ahli ekonomi, terutamanya kerana perkembangan ini berbetulan dengan harga tinggi untuk barang-barang eksport Australia serta kadar faedah yang rendah yang mengekalkan kos bayar balik hutang asing pada tahap yang begitu rendah.

## Rujukan
Simbu

**Simbu**, atau biasa juga dikenal dengan nama **Chimbu**, merupakan salah satu wilayah di Papua New Guinea. Wilayah ini mempunyai keluasan 6,100 km² dan berpenduduk 259,703 orang (sekitar 2000). Ibukota wilayah adalah Kundiawa.

## Rujukan
* Deck, D. Sipu-u-u-u to Simbu, *Paradise Magazine*
Geografi Afghanistan

Afghanistan ialah sebuah negara dikelilingi daratan yang berbukit-bukau. Terdapat juga tanah pamah di bahagian utara dan barat daya. Nowshak, 7485 m di atas paras laut, merupakan puncak tertinggi di Afghanistan. Sebahagian besar daripada negara tersebut adalah kering dan bekalan air tawar adalah terhad. Afghanistan mempunyai iklim benua dengan panas dan sejuk yang terlampau, serta sering dilanda bencana gempa bumi.

Selain ibu negaranya Kabul, Herat, Jalalabad, Mazar-e Sharif and Kandahar adalah bandar-bandar besar nagara tersebut.
Ekonomi Afghanistan

Afghanistan ialah sebuah negara yang amat miskin, dan amat bergantung kepada pertanian dan penternakan. Ekonominya amat terjejas oleh pergolakan politik dan tentera baru-baru ini. Kemarau yang amat teruk antara 1998 dan 2001 menambahkan kesusahan lagi. Kebanyakan daripada penduduknya masih mengalami makanan, pakaian, perumahan dan perubatan yang tidak mencukupi disebabkan oleh operasi tentera dan ketidakpastian politik. Inflasi masih merupakan masalah yang besar. Ekonomi Afghanistan kini bergantung besar kepada bantuan asing.

Perang tentera campuran yang dipimpin oleh Amerika Syarikat telah menyebabkan kekalahan Taliban pada November 2001, dan perumusan "Pihak Berkuasa Sementara Afghanistan" (*Afghan Interim Authority*) (AIA) oleh Persetujuan Bonn pada Disember 2001. Ikhtiar antarabangsa untuk membina semula Afghanistan telah dikemukakan dalam Persidangan Penderma Tokyo pada Januari 2002 dan AS$4.5 bilion dikumpul sebagai tabung amanah untuk ditadbirkan oleh Bank Dunia. Bidang-bidang yang diutamakan untuk pembinaan semula Afghanistan termasuk:
* pembinaan kemudahan pendidikan, kesihatan dan sanitasi;
* pengukuhan keupayaan pentadbiran;
* perkembangan sektor pertanian; serta
* pembinaan semula perhubungan lebuh raya, tenaga dan telekomunikasi.

Dua pertiga daripada penduduk Afghanistan hidup melalui wang yang kurang daripada AS$2 sehari. Kadar mortaliti bayi adalah 257 bagi setiap 1,000 kelahiran.
Ekonomi Taiwan

**Ekonomi Taiwan** sebelum abad ke-20 hampir keseluruhannya berbentuk pertanian. Hubungan perdagangan pula banyak kepada bergantung Republik Rakyat China (RRC). kepada Semasa penjajahan Jepun (1895-1945) pula industrinya mula membangun, dengan orang Jepun membina kebanyakan infrustruktur yang menolong membangunkan ekonomi Taiwan dengan pesat, contohnya landasan keretapi yang menghubungkan utara dan selatan Taiwan.

Republik China (ROC) yang moden mempunyai ekonomi kapitalis yang dinamik dengan kurang pembabitan kerajaan dalam pelaburan dan perdagangan asing. Di samping ini, beberapa bank dan syarikat awam milik republik juga telah diswastakan. Pertumbuhan KDNK adalah sekitar lapan peratus dalam tiga dekad yang telah berlalu dengan eksport yang banyak membantu. Jurang surplus perdagangan juga agak banyak, dan simpanan mata wang asing adalah yang ketiga terbesar di dunia. 

Pertanian menyumbang hanya dua peratus daripada KDNK, kurang daripada 35 peratus pada tahun 1952. Industri-industri yang dahulunya dijanakan buruh kini diambil-alih oleh kewangan dan teknologi yang intensif. Taiwan telah menjadi pelabur dalam beberapa buah negara seperti Malaysia, Thailand, Indonesia, Filipina dan Vietnam termasuk negara sendirinya di tanah besar China. Kini terdapat 50,000 perniagaan Taiwan di negara China.  

Disebabkan pendekatannya yang konservatif kepada kewangan dan semangat entrepreneurialnya yang tinggi, ekonomi Taiwan tidak banyak terjejas berbanding negara-negara jirannya pada krisis kewangan 1997 di Asia. Akan tetapi, ekonomi dunia yang perlahan dan polisi yang tidak cekap telah memungkinkan ekonomi Taiwan terjejas pada tahun 2001 yang lalu, iaitu pertama semenjak tahun 1947. Disebabkan sumber tenaga buruh didatangkan dari tanah besar China, pengangguran juga bertambah buruk dan dijadikan isu semasa pilihanraya presiden ROC tahun 2004 yang lalu.
 
Disebabkan kerajaan RRC membantah ROC mempunyai perhubugan rasmi dengan negara-negara lain, ROC seringkali menyertai badan ekonomi dunia di bawah nama yang agak pelik seperti Wilayah Kastam Berasingan Taiwan, Penghu, Kinmen dan Matsu () di bawah Pertubuhan Perdagangan Dunia dan China Taipei di bawah APEC.
Geografi Bahrain

**[[Bahrain]]** secara umumnya kepulauan yan rata dan bergurun, mengandungi dataran padang pasir yang rendah. Kawasan tertinggi di Bahrain ialah Jabal ad-Dukhan, berketinggina 122 meter. Bahrain menikmati musim sejuk yang singkat dan menghadapi musim panas yang hangat.

Sumber asli Bahrain termasuklah kuantiti minyak mentah dan gas yang besar, di samping bekalan ikan yang mencukupi. Gurun meliputi 92% daripada keseluruhan kawasan lain di Bahrain. Musim panas yang melampau dan ribut pasir adalah bencana alam utama untuk penduduk Bahrain.

Isu-isu alam sekitar yang melanda Bahrain ialah kemusnahan padang pasir dan pesisir pantai kerana kekurangannya tanah (kemusnahan kepada pantai, terumbu karang, dan tumbuhan laut). Pengeroken tanah mengakibatkan pencemaran berikutan tumpahan minyak.
Demografi Iraq

Anggaran jumlah penduduk Iraq pada awal 2009 ialah seramai 31,234,000 orang.

75-80% penduduk Iraq adalah bangsa Arab; kelompok etnik utama yang lain adalah Kurdi (15-20%), Asyria, Turkmen Iraq dll (5%), yang kebanyakan tinggal di utara dan timur laut negeri. Kelompok yang lain adalah orang Parsi dan Armenia (kemungkinan keturunan budaya Mesopotamia kuno). ±25.000–60.000 orang Arab Marsh tinggal di selatan Iraq.

Bahasa Arab dan Kurdi adalah bahasa rasmi. Bahasa Asyria dan Turkmen adalah bahasa rasmi di daerah-daerah yang berturut-turut ditinggali oleh orang Asyria dan Turkmen. Bahasa Armenia dan Parsi juga dituturkan namun jarang sekali. Bahasa Inggeris adalah bahasa barat yang umum dituturkan.

Komposisi etnik:
* Kelompok etnik: Arab, 75–80%; suku Kurdi, 15-20%; Turkoman, Assyria atau lainnya 5%.
* Agama: Islam, 97%; Kristian atau agama lain hanya sebanyak 3%.

Proporsi:
Tidak ada angka rasmi yang tersedia, terutama kerana sifatnya yang sangat politik.
Sumber: Britannica: Syiah 60%, Sunni 40%
Sumber: CIA World Fact Book: Syiah 60%-65%, Sunni 32%-37%
* Syiah: umumnya Arab dengan sebagian Turkmen dan Kurdi Faili hampir semuanya adalah pengikut aliran Dua Belas Imam
* Sunni: terdiri dari orang-orang Arab, Turkmen yang menganut Mazhab Hanafi dan orang-orang Kurdi yang memeluk Mazhab Syafie

Menurut kebanyakan sumber-sumber barat, majoriti bangsa Iraq adalah orang Arab Muslim Syiah (sekitar 60%), dan Sunni yang mewakili sekitar 40% dari seluruh populasi yang terdiri dari suku Arab, Kurdi dan Turkmen. Orang-orang Sunni menyangkal keras angka-angka ini, termasuk seorang bekas duta besar Iraq , yang mengacu ke sumber-sumber Amerika . Mereka mengklaim bahwa banyak laporan atau sumber hanya mencantumkan Sunni Arab hanya sebagai 'Sunni', dan tidak memperhitungkan orang-orang Sunni Kurdi dan Sunni Turkmen. Sebagian berpendapat bahwa Banci Iraq 2003 memperlihatkan bahawa orang-orang Sunni sedikit lebih banyak. Etnik Assyria (kebanyakan daripadanya adalah pemeluk Gereja Katolik Khaldea dan Gereja Assyria di Timur) mewakili sebagian terbesar penduduk Kristian Iraq yang cukup besar, bersama-sama dengan orang Armenia. Pemeluk Baháí, Mandeanisme, Sabak, dan Yezidi juga ada. Kebanyakan orang Kurdi adalah pemeluk Muslim Sunni, meskipun kaum Kurdi Faili (Feyli) umumnya adalah Syiah.

## Rujukan
Politik Lubnan

Politik Lubnan bersifat demokrasi berparlimen.

Antara syarat yang terkandung dalam Perjanjian Taif ialah pembahagian kuasa secara adil antara golongan-golongan yang terlibat. Oleh itu, Presiden Lubnan mesti merupakan seorang beragama Kristian Maruni, Perdana Menteri adalah sentiasa seorang pengikut Sunah, dan Speaker Parlimen adalah sentiasa seorang pengikut Syiah. 

Pada 14 Februari 2005, bekas Perdana Menteri, Rafik Hariri telah dibunuh akibat ledakan bom kereta di Beirut. Pembunuhan ini disyaki diarahkan oleh pemimpin Syria. (Pihak Syria telah mencampur tangan dalam sistem politik Lubnan sejak Perang Suadara 1975-1990.) Pembunuhan ini telah mangakibatkan krisis politik yang membabitkan pihak pro-Syria dan pihak anti-Syria. Pihak pro-Syria termasuklah Presiden Emile Lahoud, Speaker Nabih Berri, Jeneral Michel Aoun dan kumpulan Hezbollah. Pihak anti-Syria termasuklah Perdana Menteri Fouad Siniora, Amine Gemayel, Samir Geagea dan anak Hariri, Saad Hariri. 

Perang antara Hezbollah dan Israel pada Julai 2006 dan pembunuhan pemimpin Kristian Maruni Pierre Amine Gemayel pada November 2006 telah memburukkan lagi krisis tersebut. Gerakan pro-Syria telah mengadakan pelbagai protes dan demonstrasi sejak Disember 2006 meminta kerajaan Siniora meletak jawatan. 

Pertubuhan Bangsa-Bangsa Bersatu dengan kerjasama kerajaan telah meluluskan satu Mahkamah Khas Lubnan untuk menyiasat pembunuhan Rafik Hariri.

## Lihat juga
*  Pakatan Watani
Masjid Al-Khairiah Wataniah

**Masjid Al-Khairiah Wataniah** merupakan sebuah masjid yang terletak di Bagan Datoh, Perak Darul Ridzuan.
1 Muharam

**1 Muharam** ialah hari pertama dalam Takwim Hijrah dan ditetapkan bahawa 1 Muharam sebagai Tahun Baru Islam.

## Peristiwa
* Awal Muharram
* 1431H - Sukan Asia Tenggara 2009 berakhir dengan Thailand mendapat pingat emas terbanyak.
* 1429H - Pengeluar kereta India Tata Motors mempamerkan kereta pengeluaran termurah di dunia, Tata Nano, berharga Rs 100,000 (AS$ 2,500).
3 Muharam

**3 Muharam** merupakan hari ketiga dalam kalendar Hijriah.

## Peristiwa

## Kematian
* 1407H - Sultan Haji Omar 'Ali Saifuddien Sa'adul Khairi Waddien
5 Muharam

**5 Muharam** merupakan hari kelima dalam kalendar Hijriah.

## Peristiwa
* 1424H - Duli Yang Maha Mulia Sultan Sharafuddin Idris Shah Alhaj Ibni Almarhum Sultan Salahuddin Abdul Aziz Shah Alhaj ditabalkan sebagai Sultan Selangor ke-9.

## Rujukan
6 Muharam

**6 Muharam** merupakan hari keenam dalam kalendar Hijriah.

## Peristiwa
* 1430H - Pasukan darat Israel mengepung Gaza selepas seminggu mengebom Hamas di kawasan tersebut.
* 1430H - John Atta Mills dari Kongres Demokratik Kebangsaan terpilih sebagai Presiden Ghana.
7 Muharam

**7 Muharam** merupakan hari ketujuh dalam kalendar Hijriah.

## Peristiwa
* 1431H - Bekas Presiden Venezuela Rafael Caldera meninggal dunia.
10 Muharam

**10 Muharam** merupakan hari kesepuluh dalam kalendar Hijriah.

## Peristiwa

* 1431H - Penemuan makam seorang pemimpin zaman Tiga Kerajaan di China, Cao Cao *(gambar potret)* diumumkan.
* Hari Asyura.
* Hari pertama Allah menciptakan alam.
* Hari Pertama Allah menurunkan rahmat.
* Hari pertama Allah menurunkan hujan.
* Allah menjadikan 'Arasy.
* Allah menjadikan Luh Mahfuz.
* Allah menjadikan Malaikat Jibril.
* Nabi Adam a.s. dicipta.
* Diampunkan dosa Nabi Adam a.s. setelah bertahun-tahun memohon keampunan kerana melanggar larangan Allah.
* Nabi Idris a.s. diangkat darjatnya oleh Allah dan Malaikat Izrail membawanya ke langit.
* Diselamatkan Nabi Nuh a.s. dan pengikutnya dari banjir besar selama enam bulan dan bahtera baginda selamat berlabuh di puncak pergunungan.
* Nabi Ibrahim a.s. dilahirkan di kawasan pedalaman dan terselamat dari buruan Raja Namrud.
* Nabi Ibrahim a.s. diselamatkan Allah dari api Raja Namrud.
* Nabi Yusuf a.s. dibebaskan dari penjara setelah meringkuk di dalamnya selama tujuh tahun.
* Nabi Yaakub a.s. telah sembuh buta matanya ketika kepulangan anaknya Yusuf di hari tersebut.
* Nabi Ayub a.s. disembuhkan dari penyakitnya.
* Nabi Musa a.s. telah diselamatkan daripada tentera Firaun dan berlakunya kejadian terbelahnya Laut Merah.
* Allah menurunkan kitab Taurat kepada Nabi Musa a.s..
* Nabi Yunus a.s. selamat keluar dari perut ikan paus setelah berada di dalamnya selama 40 hari 40 malam.
* Kesalahan Nabi Daud a.s. diampuni Allah.
* Nabi Sulaiman a.s. dikurniakan Allah kerajaan yang besar.
* Nabi Isa a.s. diangkat ke syurga ketika diburu oleh tentera Rom untuk menyalib baginda.
* Saidina Hussein ibni Ali telah syahid akibat dibunuh dengan kejam di Karbala oleh tentera khalifah Bani Umaiyyah iaitu Khalifah Yazid.
12 Muharam

**12 Muharam** merupakan hari kedua belas dalam kalendar Hijriah.

## Peristiwa
* 1428H - Sebuah helikopter milik *[[Malaysian Helicopter Services]]* terhempas di Laut China Selatan menyebabkan seorang penumpang maut.
CGTN Rusia

**CGTN Rusia** (dahulu dikenali sebagai CCTV Antarabangsa Rusia (, *Tsentral'noye Televideniye Kitaya Mezhdunarodnyy kanal na Russkom yazyke*), Chinese: 中国国际电视台俄语频道; pinyin: Zhōngguó zhōngyāng diànshìtái Éyǔ guójì píndào; CCTV-Русский) adalah saluran berita, hiburan, dan pendidikan antarabangsa bahasa Rusia yang dimiliki oleh China Central Television.

## Pelancaran
Saluran bahasa Rusia yang dilancarkan pada 10 September 2009 pada sempena penubuhan hubungan di antara Beijing dan Moscow. CCTV-Russian yang disiarkan melalui Chinasat 6B dan EB-9A yang meliputi kawasan Asia Pasifik, Timur Tengah dan Eropah. Saluran ini ditontoni oleh sebanyak 300 juta penonton di 12 ahli negara-negara CIS, Eropah Timur dan tiga negara Laut Baltik.

## Kandungan
Saluran ini disiarkan secara penuh dalam bahasa Rusia, dengan 16 program dalam bentuk rancangan berita, cerita, hiburan dan pendidikan..

## Lihat juga
* CCTV-4
* CGTN (saluran televisyen)
* CGTN Perancis
* CGTN Sepanyol
* CGTN Arab

## Rujukan
Channel 3 (Thailand)

**Thai TV Color Channel 3** ialah saluran televisyen Negara Thai yang dimilik oleh BEC-TERO yang berpusatnya di Bangkok, Thailand. Saluran ini yang dilancarkan pada tahun 1970.Pada 31 Mac 2020,siaran Channel 3 Thailand akan ditutup dan peralihan digital dan juga 50 tahun dalam penyiaran.

## Lihat juga
* Media di Thailand

## Pautan luar
* Laman web rasmi
Felda Tenggaroh 5

**Tenggaroh 5** ialah sebuah FELDA Tenggaroh yang terletak di daerah Mersing, berdekatan dengan daerah Kota Tinggi, Johor. Ia terletak di hujung gugusan FELDA tersebut.

## Petempatan
Petempatan di sini dianggarkan seramai 252 buah rumah. Kebanyakan penduduk telah mengubah suai rumah mengikut kesesuaian masing masing.

## Hasil penduduk
Tenggaroh 5 merupakan gugusan FELDA yang terbesar di negeri Johor. Pendapatan utama penduduk merupakan hasil kelapa sawit. Benih kelapa sawit ini diperoleh daripada FELDA. FELDA juga membekalkan baja kelapa sawit serta kelengkapan lain untuk penduduk seperti sistem koperasi FELDA. Ia memudahkan penduduk setempat mendapatkan bekalan seperti beras.

## Pendidikan
* Sekolah Kebangsaan (LKTP) Tenggaroh 5
* Sekolah Agama Tenggaroh 5
* Sekolah Men Kebangsaan Tenggaroh B (Tan Sri Abd Kadir)
G-Man (Half-Life)

**G-Man** adalah sebuah watak berulang yang tidak diketahui dalam siri *[[Half-Life (siri)|Half-Life]]* permainan-permainan komputer penembak orang-pertama; pelakon latarnya ialah Michael Shapiro. Dia yang terkenal untuk mempunyai tingkahlaku yang aneh dan kebolehan lebih daripada manusia biasa, dan pengenalan dan motifnya tidak dijelaskan. Dia memainkan peranan sebagai penonton, melihat pemain semasa permainan-permainan bergerak lancar untuk mengawal kesudahan peristiwa yang spesifik di saga *Half-Life*. Kemunculan G-Man yang malar di permainan-permainan *Half-Life*, dan dialognya dengan protagonis Gordon Freeman, dia menjadi orang yang penting. Kelihatannya yang aneh menjadikannya sebagai ikon siri *Half-Life*.

## Rujukan

## Pautan luar

* "The Story So Far"  – from Valve's official *Episode One* Web site.
Jebres, Surakarta

**Jebres** (baca: Jèbrès) adalah sebuah wilayah kecamatan di Kota Surakarta yang terletak di bahagian utara. Wilayah kecamatan ini secara geografinya adalah berbukit-bukau dan hampir semua pemakaman di kota Surakarta terletak di kecamatan ini. Kecamatan Jebres adalah tempat letaknya beberapa lokasi Kraton Kasunanan Surakarta, kampus Universitas Sebelas Maret, Stasiun Solo Jebres dan Stasiun Solo-Kota, Perumnas Mojosongo, Taman Pelancongan Jurug, Makam Pahlawan Kusuma Bhakti, serta Terminal Bas Tirtonadi. Di Jebres juga terdapatnya berbagai lokasi khusus untuk kegiatan perindustrian.

## Senarai kelurahan di Jebres
*Kelurahan Sudiroprajan yang memiliki poskod 57121
*Kelurahan Gandekan yang memiliki poskod 57122
*Kelurahan Sewu yang memiliki poskod 57123
*Kelurahan Jagalan yang memiliki poskod 57124
*Kelurahan Pucang Sawit yang memiliki poskod 57125
*Kelurahan Jebres yang memiliki poskod 57126
*Kelurahan Mojosongo yang memiliki poskod 57127
*Kelurahan Tegalharjo yang memiliki poskod 57128
*Kelurahan Purwadiningratan yang memiliki poskod 57128
*Kelurahan Kepatihan Wetan yang memiliki poskod 57129
*Kelurahan Kepatihan Kulon yang memiliki poskod 57129

## Beberapa makam yang terletak di Jebres
*Astana Bibis Luhur
*TPU Purwoloyo
*Makam Katolik Pucang Sawit
*Taman Makam Pahlawan Kusuma Bhakti
*TPU Utoroloyo
*Pekuburan China Jebres
Intifadah

**Intifada** berasal ( *intifāḍah*, "melepaskan diri") ialah satu istilah Arab yang bererti penentangan atau pemberontakan.

Dalam konflik Israel-Palestin, Intifada mencakupi seluruh gerakan perlawanan untuk merebut kemerdekaan Palestin bermula dari aksi lempar batu oleh kanak-kanak Palestin, peluncuran roket dari pertubuhan rakyat Palestin, sehingga aksi bom syahid yang dilakukan para pemuda Palestin dalam melawan kemaraan tentera Israel dan kaum Yahudi.
* Intifada Pertama bermula pada tahun 1987 dan berakhir pada tahun 1993 dengan tertandatangannya Perjanjian Oslo dan pembentukan Pihak Berkuasa Palestin.
* Intifada Kedua atau Intifada al-Aqsa, konflik berdarah antara Israel-Palestin yang bermula sejak September 2000 dan tamat pada Februari 2005.
* Intifada Ketiga, nama kontroversi untuk konflik Israel-Palestin kini, terutamanya selepas terjadinya konflik Israel–Gaza 2008–2009.
Haba pendam

**Haba pendam** merujuk kepada jumlah tenaga yang diserap atau dibebaskan oleh sesebuah bahan kimia sewaktu pertukaran fasa tanpa mengubah suhunya, bermaksud pertukaran fasa seperti pencairan air batu atau pendidihan air. Perkataan Inggerisnya, *latent heat* telah diperkenalkan oleh Joseph Black pada sekitar tahun 1750, diterbitkan daripada perkataan Latin, *latere*, bermaksud "tersembunyi".

## Rujukan
3. What is plate heat exchanger
ISO 639-1

**ISO 639-1:2002**, *Kod perlambangan nama bahasa  Bahagian 1: Kod Alfa-2*, ialah bahagian pertama dalam siri ISO 639 untuk kod bahasa piawai antarabangsa. Bahagian 1 meliputi pendaftaran kod dua-huruf. 136 kod dua huruf telah didaftarkan dan merangkumi semua bahasa utama dunia. Kod ini merupakan kependekan rasmi antarabangsa yang berguna untuk merujuk kepada bahasa. Misalnya:
*Bahasa Melayu dilambangkan dengan ms
*Bahasa Inggeris dilambangkan dengan en
*Bahasa Perancis dilambangkan dengan fr
*Bahasa Jerman dilambangkan dengan de (daripada endonim *[[Deutsch]]*)
*Bahasa Jepun dilambangkan dengan ja (walaupun endonimnya ialah *[[Nihongo]]*)
*Bahasa Portugis dilambangkan dengan pt

ISO 639, piawai kod bahasa yang asal, diluluskan pada 1967. Ia terpisah-pisah dan justera itu, ISO 639-1 menjadi semakan baharu kepada piawai yang asal itu pada 2002. Kod terakhir yang ditambah ialah ht untuk bahasa Creole Haiti pada 26 Februari 2003. Penggunaan piawai itu didorong oleh penggunaan tag bahasa IETF yang diperkenalkan dalam RFC 1766 pada Mac 1995. Penggunaan tag bahasa kemudian diteruskan oleh RFC 3066 dari Januari 2001 dan RFC 4646 dari September 2006. Infoterm (*International Information Center for Terminology* atau Pusat Maklumat Antarabangsa untuk Istilah) ialah pendaftar kod ISO 639-1 yang sah.

Kod ISO 639-1 yang baharu tidak dicipta jika kod ISO 639-2 sudah wujud. Justera,  sistem yang menggunakan kod ISO 639-1 dan 639-2 (dengan kod 639-1 diutamakan) tidak perlu menukarkan kod masing-masing.

Untuk sesetengah bahasa yang menggunakan kod yang sama dengan kod ISO 639-2 yang diperuntukkan untuk sekumpulan bahasa, kod masing-masing akan digantikan dengan kod ISO 639-1 yang baharu.


Tidak adanya spesifikasi untuk mengolah makrobahasa (lihat ISO 639-3).

## Lihat juga

## Rujukan


## Pautan luar
*Official list of ISO-639
*ISO 639-1/RA 
*ISO 639-2 Registration Authority FAQ
Carta IPA untuk dialek Inggeris

Carta ringkas ini menunjukkan penggunaan Abjad Fonetik Antarabangsa (IPA) yang paling umum untuk melambangkan sebutan bahasa Inggeris.

Lihat Pengejaan semula sebutan untuk bahasa Inggeris bagi transkripsi fonetik yang digunakan dalam berbagai-bagai kamus.

* AuE = Inggeris Australia 
* CaE = Bahasa Inggeris Kanada
* GA = Bahasa Amerika Umum 
* IrE = Inggeris Ireland
* NZE = Bahasa Inggeris New Zealand 
* RP = Sebutan Diterima (England) 
* ScE = Bahasa Inggeris Scotland
* SAE = Bahasa Inggeris Afrika Selatan
* WaE = Bahasa Inggeris Wales

:*Nota: [[:Image:IPA Chart for English 2.png|Imej carta]] juga boleh didapati.*

## Nota

## Lihat juga
* Wikipedia:IPA untuk bahasa Inggeris
* "Roda vokal" - skematik yang subjektif untuk bunyi vokal Inggeris, sebagaimana disebut dalam aksen Amerika Umum
* Abjad fonetik NATO - juga dikenali sebagai abjad ejaan radiotelefoni antarabangsa atau abjad tentera. Abjad fonetik NATO seringnya dikelirukan dengan IPA kerana perkataan "fonetik" dalam namanya. Abjad NATO sebenarnya ialah sifer abjad Latin, manakala IPA berusaha untuk mencapai padanan perlambangan satu dengan satu bagi setiap bunyi dalam semua bahasa pertuturan.
* Abjad fonetik
* Pengejaan semula sebutan untuk bahasa Inggeris
* Carta SAMPA untuk bahasa Inggeris
* Fonologi Inggeris

## Rujukan
* 
* 
* 
* 
* 
* 
* 
* 

## Pautan luar
* Learning the IPA for English , (Standard American English)
* Online keyboard with MP3 sound files for IPA symbols
* IPA chart with AIFF sound files for IPA symbols
* IPA chart with MP3 sound files for all IPA symbols on the chart (limited version is available to anyone)
* [The International Phonetic Alphabet (revised to 2005)](http://www.langsci.ucl.ac.uk/ipa/IPA_chart_(C)2005.pdf) Symbols for all languages are shown on this one-page chart.
* lexconvert a GPL command-line program to convert between Unicode IPA and the ASCII notations of various English speech synthesizers
* LONGMAN Dictionary of Contemporary English ''ONLINE'' uses IPA.
* Online IPA editor for English
* Online/Offline IPA editor for English
* IPA transcription systems for English — discussion by John C. Wells of RP transcriptions
Stesen LRT Sentul Timur

**Stesen LRT Sentul Timur** adalah stesen LRT bagi Laluan Ampang dan Laluan Sri Petaling yang terletak di Sentul, Kuala Lumpur, Malaysia. Stesen ini merupakan stesen terminal barat bagi Laluan Ampang dan stesen terminal utara bagi Laluan Sri Petaling. Stesen ini juga merupakan stesen pertukaran bagi dua laluan LRT RapidKL, iaitu Laluan Ampang dengan Laluan Sri Petaling. Stesen ini dibuka pada Julai 1998.

## Ciri-ciri stesen
### Lokasi
Stesen ini terletak di sepanjang Jalan 2/48a. Di sebelah timur stesen adalah Pangsapuri Bandar Baru Sentul manakala di sebelah barat stesen adalah SK Convent Sentul 2. Juga terletak berhampiran stesen adalah Pangsapuri Mawar, kondominium SkyMeridien Sentul East, kondominium Rafflesia Sentul, kondominium The Fennel Sentul East, kuil Athi Eeswaran dan Pusat Komuniti Sentul Perdana.

### Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Ampang dan Laluan Sri Petaling. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Selain itu, terdapat 55 petak parkir kereta dan rak basikal yang boleh memuatkan sehingga 20 basikal.

### Pintu stesen

Sentul Timur LRT Station Entrance A (220714).jpg|Pintu A stesen di Jalan 2/48a (utara).
Sentul Timur LRT Station Entrance B (220714).jpg|Pintu B stesen di Jalan 2/48a (selatan).


Stesen LRT Sentul Timur mempunyai dua pintu masuk dan keluar, iaitu Pintu A dan Pintu B.

### Perkhidmatan Bas
Bas RapidKL laluan  T180 berkhidmat di stesen ini.

## Insiden
Pada 27 Oktober 2006, sebuah tren LRT enam gerabak yang tiba dari Ampang secara tiba-tiba bergerak laju selepas berhenti di stesen ini dan melampaui hujung landasan selepas stesen ini, menyebabkan separuh gerabak hadapan terayun-ayun 25 m dari aras tanah.

## Rujukan
Stesen Chan Sow Lin

**Stesen Chan Sow Lin** ialah stesen LRT yang terletak di Pudu, Kuala Lumpur, Malaysia dimana perkhidmatan Laluan Ampang dan Laluan Sri Petaling berkhidmat di stesen ini. Stesen ini dinamakan sempena lokasi stesen yang terletak di sepanjang Jalan Chan Sow Lin.

Stesen ini dibuka kepada awam dengan perasmian segmen pertama STAR LRT (kini Laluan Ampang) yang melalui 14 stesen antara stesen Ampang dan stesen Sultan Ismail pada 16 Disember 1996. Kemudian, Laluan Sri Petaling mula berkhidmat di stesen ini pada 11 Julai 1998 dengan perasmian segmen kedua STAR LRT antara stesen Sentul Timur dan stesen Sri Petaling. Laluan Putrajaya (PY) mula berkhidmat di stesen ini pada 16 Mac 2023.

## Ciri-ciri stesen
### Lokasi
Stesen LRT Chan Sow Lin terletak di sepanjang Jalan Chan Sow Lin, Pudu, Kuala Lumpur. Terletak berhampiran stesen adalah Fraser Business Park, Kolej Seni dan Teknologi HELP, Balai Polis Pudu, Dewan Bizmilla Insya, Pusat Konvensyen CIDB dan pejabat Percetakan Nasional Malaysia Berhad.

### Pelan stesen

Stesen ini adalah stesen atas tanah dimana aras legar berada di atas aras platform. Stesen ini mempunyai dua platform tengah untuk perkhidmatan Laluan Ampang dan Laluan Sri Petaling. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif.

### Perkhidmatan Bas
Bas RapidKL laluan 580 dan 590 berkhidmat di stesen ini.

## Rujukan
Avanza

**Bankaktiebolaget Avanza** ialah broker saham dalam talian yang terbesar di negara-negara Nordik, dengan melebihi 150,000 pelanggan dan bilangan urus niaga yang terbesar dalam Bursa Saham Stockholm. Ia merupakan salah satu pilihan yang terbuka kepada para pelabur swasta yang hendak menyertai program pelaburan dan simpanan. Syarikat itu membekalkan pelanggannya alat-alat dan bantuan yang diperlukan untuk menambah nilai simpanan mereka. Avanza tersenarai dalam pemodalan pasaran Senarai Nordik (simbol tiker AZA.ST).

## Sejarah
Avanza diasaskan pada 1997 sebagai broker saham dalam talian yang pertama di Sweden. Pada 2001, ia bergabung dengan  HQ.se dan Aktiespar, firma pembrokeran  Aktiespararna. Penggabungan ini menyebabkan Avanza menjadi broker dalam talian yang terbesar di Sweden, dengan melebihi 150,000 pelanggan aktif dan bahagian pasaran sebanyak 50% dalam kalangan broker dalam talian.

Pada Mei 2006, Avanza memperoleh Börsveckan AB, syarikat yang menerbitkan majalah saham dengan nama judul yang sama. Avanza kemudian melancarkan *Placera Nu*, majalah dalam talian, pada September, dengan Peter Benson sebagai ketua editornya. Gunnar Wrede mengambil alih jawatan Benson sebagai ketua editor pada Januari 2008.

## Pautan luar
*Avanza
*Börsveckan
*Placera Nu
*Toyota Avanza
Stesen LRT Ampang

**Stesen LRT Ampang** adalah stesen LRT di Ampang, Selangor dimana Laluan Ampang berkhidmat di stesen ini. Stesen ini adalah stesen terminal timur bagi Laluan Ampang. Stesen ini dibuka pada 16 Disember 1996 dengan pembukaan LRT STAR antara stesen ini dan stesen Sultan Ismail. Jajaran LRT ini antara Chan Sow Lin dengan stesen ini menggunakan jajaran KTM lama antara *Ampang Junction* dengan Ampang. Jajaran KTM ini sepanjang  pada asalnya dibuka pada 1 Mei 1914.

## Ciri-ciri stesen
### Lokasi
Stesen ini terletak di Ampang Jaya, Selangor berhampiran Jalan Ampang dan Jalan Pasar. Di sebelah barat stesen adalah Taman Dagang manakala di sebelah timur stesen adalah kompleks perniagaan Ampang Mewah. Juga terletak berhampiran stesen adalah pejabat Kedutaan Zimbabwe, Kampung Melayu Ampang, Pekan Ampang, SK Ampang, Masjid Jamiul Huda dan Surau An-Nur Taman Dagang.

### Pelan stesen

Stesen ini adalah stesen atas tanah dimana aras platform terletak di atas tanah. Stesen ini mempunyai dua platform sisi untuk perkhidmatan Laluan Ampang. Stesen ini mempunyai kemudahan bagi Orang Kurang Upaya (OKU) seperti tanjakan, blok sentuh di lantai dan lif. Selain itu, terdapat sebuah bangunan parkir kereta bertingkat (MSPR) yang menempatkan 1,140 petak parkir kereta — 20 petak parkir disediakan khas untuk warga OKU dan 200 petak parkir disediakan khas untuk wanita — dan rak basikal yang boleh memuatkan sehingga 20 basikal.

### Perkhidmatan bas
Bas RapidKL laluan BET7, 300, T301, T302, 303 dan bas Smart Selangor laluan AJ2A berkhidmat di stesen ini.

## Rujukan
Stesen LRT Sri Petaling

**Stesen LRT Sri Petaling** ialah stesen LRT yang terletak di Sri Petaling, Kuala Lumpur, Malaysia dimana perkhidmatan Laluan Sri Petaling berkhidmat di stesen ini. Ketika stesen ini dibuka, stesen ini dinamakan **Stesen LRT Komanwel** sempena acara Sukan Komanwel 1998. Sebelum projek Sambungan Jajaran LRT siap pada tahun 2015, stesen ini merupakan terminal selatan bagi Laluan Sri Petaling. Sri Petaling juga merupakan nama bagi laluan LRT ini. Stesen ini dibuka kepada awam pada 11 Julai 1998.

## Ciri-ciri stesen
### Lokasi
Stesen ini terletak di sepanjang Sungai Kuyoh di Sri Petaling, Kuala Lumpur. Terdapat beberapa persimpangan lebuh raya berhampiran stesen ini iaitu Persimpangan Awan Kecil  Lebuhraya Shah Alam (KESAS) dan Persimpangan Bukit Jalil  Lebuhraya MEX. Juga terletak berhampiran stesen ini adalah kompleks kondominium Vista Komanwel, kondominium Covillea Bukit Jalil, Universiti Perubatan Antarabangsa dan kawasan perumahan Sri Petaling.

### Pelan stesen

Stesen ini adalah stesen bawah permukaan dimana aras legar terletak di atas aras platform. Stesen ini mempunyai dua platform sisi untuk perkhidmatan Laluan Sri Petaling. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Selain itu, terdapat sebuah kawasan parkir terbuka yang disediakan oleh Majlis Sukan Negara (MSN). dan rak basikal yang boleh memuatkan sehingga 20 basikal.

## Rujukan
Sri Petaling

**Sri Petaling** (dahulunya **Bandar Baru Seri Petaling**), ialah sebuah kawasan subbandar yang terletak berhampiran Taman Gembira, Kuchai Lama dan Bukit Jalil di Kuala Lumpur, Malaysia.Disini terletak markas tabligh di Masjid Bandar Baru Sri Petaling.

## Sejarah
Kawasan yang sebelum ini merupakan dusun pokok getah dibangunkan pada tahun 1981. Pada 1980-an dan awal 1990-an tempat ini digeruni keranna adanya anah pelupusan sampah yang luas,tetapi kini tiada lagi kerana memberi laluan kepada tempat bermain dan tempat letak kereta.

Bilangan penduduk Sri Petaling pada awalnya tidak ramai kerana jauh terpencil dari ibu kota, tetapi mula bercambah pada akhir 1980-an apabila dibukanya dua laluan baru ke Salak Selatan dan Taman Gembira, ditambah lagi dengan pembangunan pesat yang berlaku di sana sepanjang 1990-an. Pada tahun 1997, Lebuh Raya Shah Alam dibuka untuk memudahkan perjalanan ke Subang Jaya dalam masa 10 minit, maka semakin ramailah penduduk Sri Petaling.

## Pautan luar
* Sri Petaling Community Online
* Sri Petaling Community Portal
* Sri Petaling Residents Association Highway Action Committee Online
* Sri Petaling Residents Association Website
Stesen LRT Cahaya

**Stesen LRT Cahaya** ialah stesen LRT yang terletak di Ampang, Selangor, Malaysia di mana perkhidmatan Laluan Ampang berkhidmat di stesen ini. Stesen ini dinamakan sempena lokasi stesen yang terletak di Taman Cahaya. Stesen ini dibuka kepada awam pada 16 Disember 1996. Jajaran LRT ini antara Chan Sow Lin dengan Ampang menggunakan jajaran KTM lama antara *Ampang Junction* dengan Ampang. Jajaran KTM ini sepanjang  pada asalnya dibuka pada 1 Mei 1914.

## Ciri-ciri stesen
### Lokasi
Stesen ini terletak di sepanjang Jalan Pandan Cahaya 1/1. Di sebelah selatan stesen adalah Pandan Cahaya dan di sebelah utara stesen adalah Taman Cahaya. Juga terletak berhampiran adalah Taman Nirvana, Taman Dagang, Taman Cahaya Indah, Kampung Baru Ampang, Pandan Indah, Taman Cempaka, Flat Taman Nirvana, Pangsapuri Sri Cahaya dan Flat Taman Cahaya Indah.

### Pelan stesen

Stesen ini adalah stesen atas tanah dimana aras platform terletak di atas tanah. Stesen ini mempunyai dua platform sisi untuk perkhidmatan Laluan Ampang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif.

### Perkhidmatan bas
Bas Smart Selangor laluan AJ2A berkhidmat di stesen ini.

## Rujukan